Skont rapport ippubblikat minn uffiċjal tal-Gvern Ingliż, numru ta' partitarji setgħu mietu waqt il-vjolenza li seħħet qabel il-finali tal-EURO 2020 f'Lulju li għadda. Dan wara li eluf ta' partitarji vjolenti daħlu fl-Istadium ta' Wembley mingħajr ma kienu xtraw biljett, filwaqt li oħrajn ipparteċipaw f'imġiba vjolenti barra minn dan il-grawnd. Ir-rapport innota li minkejja li l-finali tal-EURO 2020 kienet l-akbar avveniment li organizzaw l-awtoritajiet tal-Ingilterra, dawn kienu negliġenti minħabba li ma ħasbux għal pjan f'każ ta' vjolenza estrema. Skont ir-rapport, din in-negliġenza rriżultat f'numru ta' partitarji li kienu vjolenti mingħajr ma kien hemm biżżejjed Pulizija biex iwaqqfuhom. Ir-rapport żvela wkoll illi kieku t-tim Ingliż rebaħ din il-finali, madwar 6,000 persuna kienu se jipprovaw jidħlu fl-Istadium biex jiċċelebraw. Il-Kap Eżekuttiv tal-Assoċjazzjoni tal-Futbol tal-Ingilterra (FA) laqa' l-konklużjoni ta' dan ir-rapport, u f'isem l-FA talab skuża lill-partitarji li nqabdu f'nofs il-vjolenza. Il-Kap tal-FA Ingliża żied jgħid li l-ebda avveniment organizzat mill-Assoċjazzjoni m'għandu jkollu din it-tip ta' vjolenza, u appella biex l-FA Ingliża ma terġax tħalli atti bħal dawn iseħħu. .td_uid_3_61adcb802b1b7_rand.td-a-rec-img{text-align:left}.td_uid_3_61adcb802b1b7_rand.td-a-rec-img img{margin:0 auto 0 0}